Publication: Magyar Közlöny
Issue: MK-2011-140 (Year: 2011, Number: 140)
Era: contemporary
Section: (1) A társasági adóról és az osztalékadóról szóló 1996. évi LXXXI. törvény (a továbbiakban: Tao tv.) 4. §-a a következõ
Paragraph Index: 193

(2) A Tao tv. 8. §-ának (1) bekezdése a következõ k) és l) ponttal egészül ki: (Az adózás elõtti eredményt növeli:) „k) a termõföldbõl átminõsített ingatlanvagyont tulajdonában tartó társaság tagjánál azon összeg kétszerese, amellyel a részesedés értékesítésébõl származó árfolyamnyereség (a részesedés egyéb jogcímen történõ kivezetése esetén a ráfordítást meghaladóan elszámolt bevétel összege) meghaladja a részesedés tulajdonban tartásának idõszakára kiszámított szokásos eredményt,” „l) a termõföldbõl átminõsített ingatlan értékesítése, vagy más módon a könyvekbõl való kivezetése következtében elszámolt jövedelem (az elszámolt bevétel és a könyv szerinti érték, valamint a beruházási számlán kimutatott összeg különbözete) azon részének a kétszerese, amellyel az elszámolt jövedelem meghaladja a termõföldbõl átminõsített ingatlan tulajdonban tartásának idõszakára kiszámított szokásos eredményt,”

Source: https://magyarkozlony.hu/hivatalos-lapok/d02290c676d6af915d296b78c53b86b5449736bf/dokumentumok/0208418ecf1c0f06c26d14cc335968b877540082/letoltes